  Виталий Пронин Со сярысь кенешизы депутатъёс, общественной огазеяськонъёслэн ёзчиоссы, психологъёс, юристъёс, югдурез утисьёс.Шудон автоматъёсын клубъёс, казиноос вазен эркын ужазы. Но соослэн кышкытлыксэс валаса, кӧня ке ар талэсь азьло соосты пытсаны косэмын вал. Кутэмын нимысьтыз закон. Зэм, та закон улэ ӧз шеде шудон терминалъёс. Соин ик таоссэ туннэ ӵемысь адӟыны луэ вуз карон интыосысь - котыразы бергасьёс-шудӥсьёс уг бырыло, коньдонзэс тус-тас каро.Психологъёс шуо: терминалын шудон чик пӧртэм ӧвӧл курытэныз эшъяськонлэсь, наркоманилэсь. Со сыӵе ик висён. Югдурез утисьёс пусъё: тросэзлэн со терминалъёслэн кузёоссы палэнын - артэ улосъёсын гинэ ӧвӧл, кунгож сьӧрын. Озьы коньдон отчы кӧче. Но туннэ таин номыр карыны уг луы. Угось шудон терминалэз пытсан понна нырысь ик оскытыны быгатоно, со сыӵе ик шудон автомат шуыса.Котрес ӝок сьӧрын кенешизы, мар карыны луоз меда югдурез тупатон вылысь. Ӵектонъёс вань куд-ог законъёсы воштонъёс-ватсанъёс пыртон пумысен, калык пӧлын валэктон уж нуонэз юнматон ласянь но мукет. Та ужпумез эскерон борды матысь дыре вылысь берытскыны кенешемын.Элина Кумачёва Туспуктӥз А. Горбунов Теги: ужпум  